pythainlp/thai_wikipedia_clean_20230101 huggingface dataset:
สมิงทอพุทธกิตติ ( "สะเมงทอโบ้วด๊ะเกติ๊") เป็นพระเจ้าหงสาวดีระหว่าง ค.ศ. 1740 ถึง 1747 พระองค์รวบรวมชาวมอญโค่นล้มราชวงศ์ตองอู ที่ปกครองพม่าตอนล่างได้สำเร็จ และได้รับการเลือกจากชาวมอญให้ขึ้นเป็นกษัตริย์
สมิงทอพุทธกิตติ เคยผนวชเป็นพระภิกษุศึกษาไตรเพทและพยากรณ์จนแตกฉานแล้วสึกออกมารับราชการ มองซวยเยนะระทาเจ้าเมืองหงสาวดีตั้งให้เป็นสมิงทอ ภายหลังธอระแซงมูขุนนางเชื้อสายไทใหญ่ได้จับเจ้าเมืองหงสาวดีฆ่าเสีย แล้วถวายราชสมบัติแก่สมิงทอซึ่งเฉลิมพระนามเป็นพระเจ้าทอพุทธเกษี (อักษรพม่าสะกดว่าพุทธกิตติ) ส่วนธอระแซงมูได้รับแต่งตั้งเป็นพญาทะละ ใน "คำให้การขุนหลวงหาวัด" ระบุว่า สมิงทอมีพระมเหสีสองพระองค์ คือนางเทพลิลาบุตรี ธิดาเจ้าเมืองเชียงใหม่เป็นมเหสีฝ่ายซ้าย และนางพังพูเป็นมเหสีฝ่ายขวา ส่วน "คำให้การขุนหลวงวัดประดู่ทรงธรรม" ว่า มเหสีฝ่ายซ้ายชื่อนางเทพลิลา ธิดาขององค์จันทร์เจ้าเมืองเชียงใหม่ ส่วนมเหสีฝ่ายขวาชื่อนางคุ้ง ธิดากรมช้าง
ต่อมาสมิงทอถูกพญาทะละยึดราชสมบัติ เมื่อเดือนมกราคม ค.ศ. 1747 พระองค์จึงเดินทางไปยังแคว้นเชียงใหม่ และหนีเข้ามาในเขตอาณาจักรอยุธยา สมเด็จพระเจ้าอยู่หัวบรมโกศจึงให้รับตัวมาอยู่กรุงศรีอยุธยา แต่เมื่อสมิงทอเริ่มมีพวกมากขึ้นก็ทรงไม่ไว้พระทัยจึงให้จำคุกไว้ จนกระทั่งพญาทะละส่งพระราชสาส์นมาขอให้ส่งตัวสมิงทอกับพรรคพวกกลับกรุงหงสาวดี แต่พระเจ้าอยู่หัวบรมโกศทรงเห็นว่าสมิงทอหนีตายมาพึ่งพระบารมี ไม่ควรส่งกลับไปตาย แต่เพื่อรักษาพระราชไมตรีจึงให้เนรเทศลงสำเภาไปปล่อยที่เมืองกวางตุ้ง ภายหลังพระองค์ได้เดินทางกลับเมืองเชียงใหม่อีกครั้ง พระเจ้าเชียงใหม่องค์จันทร์โปรดให้สมิงทอประทับกับพระราชบุตรพระราชธิดาดังเดิม แต่ไม่อนุญาตให้ยกทัพไปตีเมืองมอญอีก ภายหลังสมิงทอได้ลาพระเจ้าเชียงใหม่ไปเข้ารับราชการเป็นขุนนางมอญในกรุงศรีอยุธยา ส่วนพระราชธิดาได้เสกสมรสกับหม่อมเจ้าในราชวงศ์บ้านพลูหลวง มีบุตรีทรงพระนามว่าหม่อมทองคำหรือที่รู้จักกันในชื่อท้าวทรงกันดาล (ทองมอญ) พระมารดาของเจ้าจอมมารดาทิม
แตรทั้งเจ็ด
แตรทั้งเจ็ด  ตามที่ได้ระบุไว้ในหนังสือวิวรณ์ของภาคพันธสัญญาใหม่นั้น เป็นแตรที่พระเจ้าทรงมอบแก่ทูตสวรรค์หน้าพระพักตร์จำนวนเจ็ดองค์ ซึ่งเป็นเหตุการณ์สืบเนื่องหลังจากการทำลายตราประทับดวงที่เจ็ด การเป่าแตรแต่ละครั้งนำมาซึ่งความวิบัติแก่ผืนแผ่นดินโลก เหตุการณ์สืบเนื่องจากเสียงแตรทั้งเจ็ดนี้ คือขันทั้งเจ็ดแห่งพระพิโรธ
พรรคเสรีประชาธิปไตย (ประเทศตุรกี)
เฮอร์แปงไจนา
เฮอร์แปงไจนา  เป็นโรคติดเชื้อชนิดหนึ่งทำให้ผู้ป่วยมีแผลในปาก แผลเหล่านี้เกิดจากการติดเชื้อไวรัสในกลุ่มไวรัสคอกซากีและมีอาการเจ็บ ส่วนใหญ่มักเกิดจากคอกซากีไวรัสชนิดเอ (บางครั้งถูกเรียกว่า ไวรัสเฮอร์แปงไจนา เนื่องจากทำให้เกิดโรคนี้เป็นสำคัญ) เชื้ออื่นที่อาจเป็นสาเหตุได้เช่น คอกซากีไวรัสชนิดบี และเอโคไวรัส เป็นต้น ผู้ป่วยส่วนใหญ่เป็นเด็ก บางครั้งอาจพบในวัยรุ่นหรือผู้ใหญ่ก็ได้
ส่วนใหญ่หายได้เองภายใน 1 สัปดาห์ การรักษาจึงมีเพียงการบรรเทาอาการ, ไม่มียาฆ่าเชื้อที่จำเพาะต่อเชื้อก่อโรคในโรคนี้
Herpangina
เฮอร์แปงไจน่า
โรคติดเชื้อโมโนนิวคลีโอซิส
โรคติดเชื้อโมโนนิวคลีโอซิส  หรือ โมโน เป็นโรคติดเชื้อชนิดหนึ่ง เกิดจากการติดเชื้อไวรัสเอ็ปสไตน์-บาร์หรืออีบีวี ผู้ป่วยส่วนใหญ่เป็นผู้ป่วยเด็ก ซึ่งมักมีอาการไม่รุนแรง หากผู้ป่วยเป็นวัยรุ่นหรือผู้ใหญ่ตอนต้น มักมีอาการไข้ เจ็บคอ ต่อมน้ำเหลืองที่คอโต และอ่อนเพลีย อาการมักดีขึ้นภายใน 2-4 สัปดาห์ แต่อาจอ่อนเพลียต่อได้หลายเดือน บางรายมีตับโตหรือม้ามโตร่วมด้วย อาจพบการฉีดขาดของม้ามได้ แต่พบน้อย ไม่ถึง 1%
เชื้อทีเป็นสาเหตุหลักของโรคนี้คือเชื้อไวรัสเอ็ปสไตน์-บาร์หรืออีบีวี มีอีกชื่อว่าไวรัสเฮอร์ปีส์ในมนุษย์ ชนิดที่ 4 ซึ่งอยู่ในแฟมิลีไวรัสเฮอร์ปีส์ นอกจากนี้ยังมีเชื้ออื่นอีกแต่พบไม่บ่อย ส่วนใหญ่ติดต่อผ่านทางน้ำลาย ช่องทางอื่นที่พบได้น้อยคือทางน้ำอสุจิและทางเลือด ผู้ป่วยอาจติดเชื้อผ่านการสัมผัสวัตถุที่ปนเปื้อน เช่น แก้วน้ำ แปรงสีฟัน ผู้ติดเชื้อสามารถแพร่เชื้อได้ตั้งแต่ 1 สัปดาห์ ก่อนเริ่มแสดงอาการ การวินิจฉัยทำได้โดยดูจากอาการเป็นหลัก บางครั้งอาจจำเป็นต้องตรวจยืนยันโดยการตรวจหาแอนติบอดีในเลือด ผลการตรวจนับเม็ดเลือดมักพบว่ามีเม็ดเลือดขาวชนิดลิมโฟซัยต์สูงกว่าปกติ โดยเป็นลิมโฟซัยต์แบบผิดปกติ (atypical) มากกว่า 10% ในสมัยก่อนเคยมีชุดตรวจสำเร็จรูปเช่น monospot แต่ปัจจุบันไม่แนะนำให้ใช้แล้ว เนื่องจากมีความแม่นยำต่ำ
ในกลุ่มประเทศพัฒนาแล้ว ผู้ป่วยส่วนใหญ่จะเป็นวัยรุ่นถึงวัยผู้ใหญ่ตอนต้นอายุประมาณ 15-24 ปี ส่วนในกลุ่มประเทศกำลังพัฒนาผู้ป่วยส่วนใหญ่จะเป็นเด็กเล็ก ซึ่งมักมีอาการไม่รุนแรง หากพิจารณาเฉพาะกลุ่มผู้ป่วยอายุ 16-20 ปี ที่มีอาการเจ็บคอ จะพบว่ามีสาเหตุจากโรคนี้ราว 8% ในสหรัฐอเมริกาพบผู้ป่วยโรคนี้ประมาณ 45 ต่อประชากรแสนคน คนทั่วไปราว 95% จะเคยมีการติดเชื้ออีบีวีมาก่อน โรคนี้พบได้ตลอดปี ได้รับการบรรยายรายละเอียดของโรคเป็นครั้งแรกเมื่อช่วงปี ค.ศ. 1920s และเป็นที่รู้จักในหมู่คนทั่วไปว่า "โรคจูบ" จากการที่สามารถติดต่อได้ผ่านการสัมผัสน้ำลาย
รู้สึกอ่อนเพลีย
หัวข้อเนื้อหาทางการแพทย์
หัวข้อเนื้อหาทางการแพทย์ หรือ Medical Subject Headings (MeSH) เป็นชุดของคำศัพท์ควบคุมเพื่อการทำดัชนีสำหรับบทความวารสารและหนังสือที่เกี่ยวข้องกับวิทยาศาสตร์สุขภาพ เป็นอรรธาภิธานที่ช่วยให้การค้นหาข้อมูลสะดวกและแม่นยำมากยิ่งขึ้น ชุดหัวข้อนี้สร้างและปรับปรุงโดยหอสมุดการแพทย์แห่งสหรัฐอเมริกา (United States National Library of Medicine, NLM) และถูกใช้อย่างกว้างโดยฐานข้อมูล MEDLINE/PubMed
ยุซรี ซูสารอ
ยุซรี ซูสารอ (เกิด 20 ธันวาคม พ.ศ. 2522) เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎรจังหวัดปัตตานี 1 สมัย และเป็นบุตรชายของ อนุมัติ ซูสารอ นักการเมืองในจังหวัดปัตตานี
ยุซรี ซูสารอ เกิดเมื่อวันที่ 20 ธันวาคม พ.ศ. 2522 เป็นบุตรของนายอนุมัติ ซูสารอ กับนางเบญจวรรณ ซูสารอ สำเร็จการศึกษาระดับมัธยมศึกษาตอนปลาย จาก กศน.
ยุซรี เคยดำรงตำแหน่งเป็นกำนันตำบลควน ในช่วงปี พ.ศ. 2548 ถึง พ.ศ. 2550 ต่อมาได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2550 สังกัดพรรคเพื่อแผ่นดิน และได้รับเลือกตั้งเพียงครั้งเดียว ในปี 2553 เขาย้ายไปสังกัดพรรคภูมิใจไทย
ต่อมาเขาหันไปทำงานการเมืองท้องถิ่น ในตำแหน่งนายกองค์การบริหารส่วนตำบลควน
ยุซรี ซูสารอ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
โรคปุ่มน้ำเหลือง  โรคต่อม  เป็นโรคอย่างหนึ่งของต่อมน้ำเหลือง ทำให้มีความผิดปกติไปของขนาด จำนวน หรือความแข็งของต่อม ซึ่งส่วนใหญ่จะทำให้ต่อมมีขนาดโตขึ้นด้วย จึงนิยมเรียกว่า ต่อมน้ำเหลืองโต สาเหตุที่พบบ่อยคือเกิดจากการอักเสบ เรียกว่า ต่อมน้ำเหลืองอักเสบ  ในทางการแพทย์แล้ว มักไม่นิยมให้ความสำคัญกับการพยายามแยกแยะว่าโรคของต่อมน้ำเหลืองนี้เป็นต่อมน้ำเหลืองโตหรือเป็นต่อมน้ำเหลืองอักเสบ บางครั้งจึงถูกถือว่าเป็นคำที่มีความหมายเดียวกัน
ต่อมน้ำเหลืองโตเป็นอาการแสดงที่พบได้บ่อย และไม่มีความจำเพาะต่อโรคใดๆ เป็นพิเศษ สาเหตุที่พบบ่อยคือการติดเชื้อ (ซึ่งเป็นได้ตั้งแต่การติดเชื้อเล็กน้อย เช่น หวัด ไปจนถึงการติดเชื้อรุนแรง เช่น เอชไอวี) โรคภูมิต้านตนเอง และมะเร็ง นอกจากนี้ยังอาจไม่มีสาเหตุ และหายเองได้
พยาธิสภาพของต่อมน้ำเหลือง
ต่อมน้ำเหลืองอักเสบ
Lymphadenopathy
Lymphadenitis
ICD-10 Chapter D
โรคติดเชื้อโมโนนิวคลิโอซิส
ราชวงศ์อุมัยยะฮ์
อาณาจักรกาหลิบแห่งกอร์โดบา
ราชวงศ์อับบาซียะฮ์
ราชวงศ์ฟาติมียะห์
มัสยิดอัลอักศอ
มัสยิดอัลอักศอ  เป็นมัสยิดซึ่งตั้งอยู่บนเนินพระวิหารในเขตเมืองเก่าของกรุงเยรูซาเลม ถือเป็นสถานที่ศักดิ์สิทธิ์ที่สุดลำดับสามของศาสนาอิสลาม ซึ่งในอดีตนั้น อาณาบริเวณนี้ทั้งหมดไม่ว่าจะเป็นโดมเงินหรือโดมทอง, หอสุเหร่าทั้งสี่, ประตูทั้งสิบเจ็ด ล้วนถือว่าเป็นส่วนหนึ่งของมัสยิดอัลอักศอ แต่ในปัจจุบันได้มีการเรียกส่วนต่าง ๆ แยกออกจากกัน มัสยิดอัลอักศอจึงหมายถึงเฉพาะอาคารมัสยิดที่ตั้งอยู่ทางทิศใต้ของโดมทองแห่งเยรูซาเลม ในขณะที่อาณาบริเวณทั้งหมดมีชื่อเรียกว่า "อัลฮะเราะมุชชะรีฟ" ชาวมุสลิมเชื่อว่าองค์อัลลอฮ์ได้พามุฮัมมัดเดินทางข้ามจากสุเหร่าศักดิ์สิทธิ์ในนครมักกะฮ์มายังอัลอักศอ (เรียกเหตุการณ์นี้ว่า "ฮิจรออ์") และมุฮัมมัดถูกรับขึ้นสู่สวรรค์ไปพบอัลลอฮ์จากมัสยิดแห่งนี้ (เรียกเหตุการณ์นี้ว่า "เมียะอ์รอจญ์")
เดิมที มัสยิดแห่งนี้เป็นเพียงศาลาหลังเล็ก ๆ ที่สร้างขึ้นโดยอุมัร เคาะลีฟะฮ์คนที่สองของรอชิดีน ก่อนที่จะได้รับการสร้างใหม่และขยับขยายในสมัยราชวงศ์อุมัยยะฮ์จนแล้วเสร็จใน ค.ศ. 705 แต่แล้วก็ถูกทำลายลงอย่างยับเยินโดยแผ่นดินไหวในปีค.ศ. 746 แล้วจึงสร้างใหม่ขึ้นในสมัยราชวงศ์อับบาซียะฮ์จนแล้วเสร็จใน ค.ศ. 780 เหตุแผ่นดินไหวได้ทำลายมัสยิดนี้ลงอีกครั้งใน ค.ศ. 1033 ในสมัยของราชวงศ์ฟาติมียะห์ แต่ในอีกสองปีถัดมาก็ได้สร้างขึ้นใหม่เป็นอาคารหลังที่ตั้งอยู่ในปัจจุบัน เมื่อกรุงเยรูซาเลมถูกคริสเตียนยึดในสงครามครูเสดใน ค.ศ. 1099 มัสยิดแห่งนี้ถูกใช้เป็นพระราชวัง และโดมทองแห่งเยรูซาเลมถูกใช้เป็นโบสถ์คริสต์ ต่อมาเมื่อมุสลิมที่นำโดยเศาะลาฮุดดีนสามารถยึดเยรูซาเลมได้ใน ค.ศ. 1187 อาคารนี้จึงถูกใช้เป็นมัสยิดอีกครั้ง
คอร์โดบา, สเปน
ถล่มเจ้าระฆังทอง
ถล่มเจ้าระฆังทอง (อังกฤษ:Executioners From Shaolin) เป็นภาพยนตร์กังฟู ในปี ค.ศ. 1982 กำกับและนำแสดงโดย หลิว เจียเหลียง โดยมี เฉิน กวนไถ้, ลัว ลี่ และ หลิว เจียฮุย นำแสดง
กองทหารแมนจูภายใต้การนำทัพของนักพรตคิ้วขาวได้บุกเข้าทำลายวัดเส้าหลินและเข่นฆ่าลูกศิษย์วัดเส้าหลินล้มตายจำนวนมากหวังจะกำจัดวัดเส้าหลินออกจากยุทธจักรแต่มีผู้ที่หนีรอดมาได้และได้พยายามเสาะหา วิชาหมัดมวยเพื่อทำการแก้แค้นให้แก่เพื่อนร่วมสำนักแต่ก็ไม่สามารถต่อกรกับนักพรตคิ้วขาวได้จนในที่สุดจึงพัฒนาวิชาหมัดพยัคฆ์และมวยนกกระเรียนเพื่อทำการแก้แค้นต่อไป
เทพประยุทธ์พิชิตฟ้า
เทพประยุทธ์พิชิตฟ้า (อังกฤษ: The Investiture Of The Gods) เป็นละครโทรทัศน์กำลังภายในแบบแฟนตาซี ที่ออกอากาศในปี ค.ศ. 2014 กำกับโดย หวัง เหว่ยถิง, จาง เจียนมู่ และเวอร์นีย์หยางโดยเนื้อเรื่องอิงมาจากวรรณกรรมเรื่อง ห้องสิน นำแสดงโดย เฉิน เจี้ยนเฟิง, จาง ซินอวี่, วู่ล่า เจียง, จอห์นนี่ จาง
จากตำนานความเชื่อเรื่องการสร้างโลกของจีน ผานกู่ ยักษ์ตนหนึ่งใช้อิทธิฤทธิ์เหยียดกายค้ำระหว่างฟ้ากับดินและขว้างขวานเบิกฟ้าโดยปลุกเสกให้เป็น ภูเขาปู้โจว เพื่อแยกค้ำจุน ฟ้า กับ ดิน ไม่ให้กลับมารวมกันอีก ขณะเดียวกัน เทพอัคคี กับ เทพวารี ได้ต่อสู้ประลองยุทธ์จนชน ภูเขาปู้โจว ถล่มลงมาส่งผลให้ฟากฟ้าแตกเป็นรูโพรง เจ้าแม่หนี่วา ต้องการช่วยเหลือโลกมนุษย์ให้พ้นภัยพิบัติ จึงเนรมิตศิลาห้าสีเพื่ออุดรอยรั่วบนฟากฟ้า แต่ด้วยเหตุบังเอิญได้มีเศษศิลาห้าสีพลัดตกหล่นลงมาบนโลกมนุษย์ เรื่องราวทั้งหมดจึงเริ่มต้นขึ้น
พญาหรั่นที่ 1
พญาหรั่นที่ 2
สมิงธอพุทธิเกตุ
Smim Htaw Buddhaketi
กุลวุฒิ วิทิตศานต์
กุลวุฒิ วิทิตศานต์ ชื่อเล่น วิว (เกิด 11 พฤษภาคม พ.ศ. 2544) เป็นนักกีฬาแบดมินตันชายชาวไทย แชมป์เยาวชนโลกคนปัจจุบัน โดยกุลวุฒิคว้าแชมป์เยาวชนชิงชนะเลิศแห่งโลกได้ถึง 3 สมัยติดต่อกัน ปัจจุบันสังกัดสโมสรโรงเรียนแบดมินตันบ้านทองหยอด
วัยเด็กและการเริ่มต้น.
กุลวุฒิ วิทิตศานต์ เกิดเมื่อวันที่ 11 พฤษภาคม พ.ศ. 2544 เป็นบุตรของณัฐวัชร และนัฎกนก วิทิตศานต์ มีน้องสาว 1 คน คือ สรัลรักษ์ ซึ่งเป็นนักกีฬาแบดมินตันเช่นกัน กุลวุฒิศึกษาระดับประถมศึกษาที่โรงเรียนปิยะพงษ์วิทยา ปัจจุบันศึกษาต่อในแบบการศึกษานอกระบบโรงเรียน
กุลวุฒิ เริ่มต้นเล่นแบดมินตันเมื่ออายุ 7 ปี โดยเริ่มต้นด้วยการตามบิดา ซึ่งเป็นผู้ฝึกสอนแบดมินตันไปที่สนามแบดมินตัน ในระยะแรกนั้น กุลวุฒิเริ่มต้นตีแบดมินตันเพื่อความสนุกสนาน และเพื่อรักษาสุขภาพให้แข็งแรง ด้วยเป็นโรคภูมิแพ้อากาศ ในระยะต่อมาจึงเริ่มการฝึกซ้อมอย่างจริงจังเพื่อลงแข่งขันระดับยุวชน และเยาวชนภายในประเทศ ในสังกัดชมรมแบดมินตันเสนานิคม ภายใต้การดูแลของไตรรงค์ ลิ่มสกุล และเมตไตรย์ อมาตยกุล
ปี พ.ศ. 2552 กุลวุฒิลงแข่งขันในรุ่นอายุต่ำกว่า 9 ปี และเริ่มประสบความสำเร็จ ได้รับรางวัลชนะเลิศอย่างสม่ำเสมอ ตลอดช่วง 3-4 ปีถัดมา นับได้ว่าเป็นหนึ่งในนักกีฬารุ่นเยาวชนที่มีความโดดเด่น ประสบความสำเร็จอย่างสม่ำเสมอในรุ่นของตน
สู่ระดับเยาวชนนานาชาติ.
ปี พ.ศ. 2557 เมื่ออายุได้ 13 ปี กุลวุฒิย้ายเข้าสังกัดโรงเรียนแบดมินตันบ้านทองหยอด และได้รับโอกาสลงแข่งขันในระดับชาติและระดับนานาชาติ โดยในระดับชาตินั้น เขาลงแข่งขันรายการแบดมินตันเยาวชนชิงชนะเลิศแห่งประเทศไทยเป็นครั้งแรก ในรุ่นอายุต่ำกว่า 14 ปีและได้รับรางวัลชนะเลิศ หลังจากนั้นกุลวุฒิได้รับรางวัลชนะเลิศในรายการเดียวกัน ในทุกปีการแข่งขัน คือ รุ่น 14 ปี ในปี พ.ศ. 2557 และ พ.ศ. 2558 รุ่น 16 ปีในปี พ.ศ. 2559 และรุ่นใหญ่ที่สุด อายุต่ำกว่า 19 ปี ในปี พ.ศ. 2560
สำหรับระดับนานาชาติ กุลวุฒิเข้าร่วมการแข่งขันรายการแบดมินตันเยาวชนชิงแชมป์เอเชีย รุ่นอายุต่ำกว่า 15 ปี เป็นครั้งแรกในปี พ.ศ. 2557 และได้รับรางวัลชนะเลิศ เช่นเดียวกับปี พ.ศ. 2559 และ 2560 ที่ได้รับรางวัลชนะเลิศในรุ่นอายุต่ำกว่า 17 ปี
ในครึ่งปีหลังของปี พ.ศ. 2560 กุลวุฒิสามารถทำผลงานในระดับเยาวชนนานาชาติ อายุต่ำกว่า 19 ปีได้เป็นอย่างดี ได้รับรางวัลชนะเลิศในหลายรายการสำคัญ กระทั่งได้รางวัลชนะเลิศในรายการแบดมินตันเยาวชนชิงแชมป์โลก ประเภทชายเดี่ยว ด้วยวัยเพียง 16 ปี 5 เดือน นับเป็นแชมป์เยาวชนโลก ประเภทชายเดี่ยว คนแรกของประเทศไทย
ในปี "พ.ศ. 2561" กุลวุฒิยังทำผลงานได้ดีต่อเนื่อง และคว้ารางวัลชนะเลิศในรายการแบดมินตันเยาวชนชิงแชมป์โลก ประเภทชายเดี่ยว ได้อีกครั้ง นับเป็นสมัยที่2 ติดต่อกัน
บีดับบลิวเอฟ อินเตอร์เนชันแนล แชลเลนจ์/ซีรีส์ : (ชนะเลิศ 5 รายการ รองชนะเลิศ 2 รายการ).
"ประเภทชายเดี่ยว"
บีดับเบิลยูเอฟ เวิลด์ทัวร์ (ชนะเลิศ 1 รายการ, รองชนะเลิศ 3 รายการ).
จักรวรรดิรอชิดีน
เขตลัมบักนางคากายัน
ลัมบักนางคากายัน (; ; อีโลคาโน: ; อีบานัก: ; อีตาวิส: ) หรือ เขตที่ 2 เป็นเขตการปกครองระดับบนสุดเขตหนึ่งของประเทศฟิลิปปินส์ ตั้งอยู่ทางภาคตะวันออกเฉียงเหนือของเกาะลูซอน ประกอบด้วยจังหวัด 5 จังหวัด ได้แก่ จังหวัดบาตาเนส, จังหวัดคากายัน, จังหวัดอีซาเบลา, จังหวัดนูเอวาวิซคายา และจังหวัดคีรีโน และมีนคร 4 แห่ง ได้แก่ คาวายัน, อีลากัน, ซันเตียโก และตูเกกาเรา
พื้นที่ส่วนใหญ่ตั้งอยู่ในหุบเขาทางตะวันออกเฉียงเหนือของเกาะ อยู่ระหว่างทิวเขาคอร์ดิลเยรา‎กับซีเยร์รามาเดร แม่น้ำสายสำคัญคือแม่น้ำคากายัน ซึ่งเป็นแม่น้ำที่ยาวเป็นอันดับที่สองของประเทศ ไหลจากทิวเขาคาราบัลโยทางทิศใต้ ไปสู่ช่องแคบลูซอนทางทิศเหนือ เขตนี้ยังครอบคลุมถึงหมู่เกาะบาบูยันและกลุ่มเกาะบาตาเนสทางทิศเหนืออีกด้วย
ลัมบักนางคากายันเป็นเขตที่มีพื้นที่ใหญ่เป็นอันดับที่สองของประเทศ รองจากเขตมีมาโรปา
เขตลัมบักนางคากายันประกอบไปด้วย 5 จังหวัด, 1 นครอิสระ, 3 นครองค์ประกอบ, 89 เทศบาล และ 2,311 บารังไกย์
"ชื่อในวงเล็บ" หมายถึง เมืองหลักของจังหวัดนั้น ๆ
ดอกเตอร์สเตรนจ์
ดอกเตอร์ สเตรนจ์  หรือ ดอกเตอร์สตีเฟ่น วินเซนต์ สเตรนจ์ เป็นผลงานซุปเปอร์ฮีโร่ของค่ายมาร์เวล โดยนักเขียน สแตน ลีและศิลปินผู้ช่วย สตีฟ ดิทโก้โดยเป็นตัวละครออกโรงครั้งแรกในการ์ตูน Strange Tales #110 (มิถุนายน 1963)
Dr Stephen Strange เป็นหมอผ่าตัดอันดับหนึ่งที่ New York แต่เขาได้ปล่อยให้ความหยิ่งทะนงและเห็นแก่ตัวเข้าครอบงำ เขาจะรักษาคนที่มีเงินและสร้างชื่อเสียงให้เขาได้เท่านั้น จนคืนหนึ่ง สตีเฟนได้ประสบอุบัติเหตุ และมันทำให้เขาได้เสียการควบคุมมืออย่างละเอียดที่หมอผ่าตัดต้องใช้ เขาได้เสียสิ่งเดียวในชีวิตที่มีความหมายกับเขาไป สตีเฟนจึงยอมลองรักษากับแพทย์ทุกคน จนในที่สุดเขาได้ลองการรักษาทุกทางไม่ว่ามันจะต้องใช้เงินเท่าไรหรือมันจะหลอกลวงหรือไม่ สตีเฟนได้ใช้เงินทั้งหมดที่มีของเขาไปอย่างรวดเร็ว
จนในที่สุดเขาได้ข่าวลือของ The Ancient One จอมเวทย์ผู้ที่อยู่กลางเทือกเขาในประเทศธิเบต แต่ Ancient One ก็ไม่ยอมใช้เวทย์รักษาเขา หากแต่บอกว่าจสอนการใช้เวทย์เพื่อให้เขาได้ช่วยคนในทางอื่นแทน
แต่นั้นไม่ใช่สิ่งที่สตีเฟนต้องการ รวมกับที่โดนหลอกมาหลายหน เขาจึงพยายามจะเดินทางกลับแต่ได้มีพายุมาขวางทางทำให้เขาต้องหลบพักอยู่กับ Ancient One และ มอร์โดลูกศิษย์
คืนนั้นมอร์โดได้แอบร่ายคาถาส่งโครงกระดูกทำร้ายอาจารย์ของตัวเอง แต่สตีเฟนได้เห็นเหตุการ์ณทั้งหมด และหลังจากได้เห็นว่า The Ancient one นั้นมีพลังอำนาจจริงๆทำให้เขาเปลี่ยนใจ และพยายามจะเปิดโปงแผนร้ายขอมอร์โด แต่ทำให้เขาโดนมอร์โดร่ายคาถาปิดปากไม่ให้บอกความจริง
ทำให้Ancient One ได้เห็นความกล้าหาญของสตีเฟน และเปิดเผยว่าเขามีโอกาสที่จะได้เป็นถึงสุดยอดแห่งเวทย์ หรือ Sorcerer Supreme ทำให้สตีเฟนยอมเข้าเป็นลูกศิษย์ของ Ancient one
หลังจากศึกษามาหลายปี สตีเฟนก็สามารถที่จะเรียกพลังจากเทพลึกลับสามองค์ที่เรียกรวมกันว่า Vishanti (Agamotto, Hoggoth, Oshtur) จากแหล่งพลังอื่นๆทั้งปีศาจและเทพ รวมทั้งวัตถุทรงพลังทางคาถาเช่น Eye of Agamotto ที่สามารถทำให้ผู้ใช้เห็นความจริง ไม่ว่าจะเป็นการโกหกหรือปลอมตัว และ cloak of levitation ที่สามารถทำให้ลอยตัวได้ นอกจากนั้นสตีเฟนสามารถเดินทางทะลุมิติโดยถอดวิญญานโดยไม่สามารถมองเห็นได้ด้วยตาเปล่าและเทคโนโลยี่ส่วนใหญ่
ภายหลัง สตีเฟนได้ย้ายกลับมาที่ New York( 177A Bleecker Street, Greenwich Village) และเริ่มอาชีพเป็นที่ปรีกษาทางคาถา ติดตามโดยผู้รับใช้ wong ช่วงแรก สตีเฟนได้แยกตัวออกจากเหล่าฮีโร่อย่างชัดเจน จนเขาโดยล่อลวงโดยโลกีให้สู้กับธอร์ และได้ร่วมผจญภัยกับสไปเดอร์แมนหลายหน และในระหว่างการสู้กับ Dormanuuศัตรูตัวหลักของเขา ผู้ครองมิติ dark dimension เขาได้รับความช่วยเหลือจาก Clea หลานสาวและได้ตกหลุมรักกัน
สตีเฟนได้ตั้งทีมชื่อ Defenders ซึ่งตอนต้นมีสมาชิกคือ Namor, Hulk และ Silver surfer และสมาชิกได้เปลี่ยนไปเรื่อยๆตามสถานการ์ณต้องการ โดยมี สตีเฟนเป็นคงเรียกรวมทีม
ระดับพลังของสตีเฟน เป็นระดับ cosmic ที่ได้รับการนับถือจากทั้ง In-Betweenerและ Beyonder. เขาถูกเรียกว่า sorcerrer supreme และ ถือว่าเป็นผู้ที่มาอาคมแข็งแกร่งที่สุดในจักรวาล
อาวุธและเครื่องมือ.
The Eye of Agamottoi : ดวงตาที่จะเปิดเผยความจริงทุกสิ่งให้ผู้ใส่ได้เห็น
The Cloak of Levitation ผ้าคลุมที่จะทำให้ผู้ใส่สามารถลอยตัวและบินได้
The Orb of Agamottou : ลูกแก้ววิเศษที่ใช้มองที่ไหนก็ได้ในโลก
The Wand of Watoomb : คฑาที่ใช้เพิ่มพลังเวทย์ที่เขาใช้
The Book of the Vishanti : หนังสือเวทมนตร์ที่รวมคาถาและอาคมที่เป็นมนตราศักดิ์สิทธิและบริสุทธิ์เท่านั้น
องฝ่านดี
คณะครุศาสตร์ มหาวิทยาลัยราชภัฏเลย
คณะครุศาสตร์ มหาวิทยาลัยราชภัฏเลย  เป็น คณะวิชา สังกัดมหาวิทยาลัยราชภัฏเลย
คณะครุศาสตร์ มหาวิทยาลัยราชภัฏเลย เป็นหน่วยงานทางวิชาการที่เริ่มก่อตั้งมาพร้อมกับสถาบันแห่งนี้ เมื่อวันที่ 16 กันยายน 2516 คณะครุศาสตร์เริ่มรับนักศึกษาเข้าเรียนในปีการศึกษา 2519 โดยรับนักศึกษาระดับ ป.กศ. ที่สภาตำบลคัดเลือกส่งมาเรียนจำนวน 640 คน มีอาจารย์โอนย้ายมาจากวิทยาลัยครูอุดรธานี วิทยาลัยครูพิบูลสงคราม วิทยาลัยครูนครสวรรค์ ซึ่งขณะนั้นมีอาจารย์ใหม่ทั้งสิ้น 47 คน
ขณะที่เปิดรับนักศึกษาใหม่ยังไม่มีสถานที่เรียน จึงขอใช้สถานที่โรงเรียนเทศบาลศรีสะอาดเป็นสถานที่เรียนชั่วคราว เมื่อสร้างอาคารเสร็จจึงได้ย้ายมาเรียน ณ ที่ตั้งปัจจุบัน
คณะเทคโนโลยีอุตสาหกรรม มหาวิทยาลัยราชภัฏเลย
คณะเทคโนโลยีอุตสาหกรรม มหาวิทยาลัยราชภัฏเลย  เป็น คณะวิชา สังกัดมหาวิทยาลัยราชภัฏเลย ก่อตั้งขึ้นพร้อมกับการก่อตั้งวิทยาลัยครูเลย และสถาปนาเป็นคณะวิชาเมื่อปีการศึกษา 2520 มี นายสถิตย์ กองคำ เป็นหัวหน้าคณะวิชา ซึ่งมีบทบาทหน้าที่ในการจัดการเรียนการสอน ในสายการศึกษาและสายศิลปศาสตร์ ในหลักสูตรต่าง ๆ ที่มหาวิทยาลัยกำหนดขึ้นตามแผนงาน
คณะเทคโนโลยีอุตสาหกรรม มหาวิทยาลัยราชภัฏเลย เพื่อให้สอดคล้องกับหลักการและหน้าที่และนโยบายดังกล่าว กรมการฝึกหัดครูจึงเตรียมที่จะจัดการเรียนการสอนในหลายๆ สาขาวิชา จากแผนการศึกษาแห่งชาติฉบับที่ 7 (พ.ศ.2535–2539)กรมการฝึกหัดครูได้มีการจัดการศึกษาวิชาอุตสาหกรรมและเทคโนโลยี โดยขยายการจัดตั้งคณะวิชาอุตสาหกรรมศึกษาขึ้นในวิทยาลัยครู วิทยาลัยครูเลยในฐานะสถาบันการศึกษาและวิจัยของรัฐ ซึ่งได้รับมอบหมายภาระหน้าที่ตามพระราชบัญญัติวิทยาลัยครู(ฉบับที่2) พุทธศักราช 2527 ให้ทำนุบำรุงศิลปวัฒนธรรมและ ให้บริการวิชาการแก่สังคม ได้ตระหนักถึงความเป็นไปในการพัฒนาตนเองให้เป็นสถาบันการศึกษาของท้องถิ่น ให้มีความสามารถ ผลิตกำลังคนด้านอุตสาหกรรมและเทคโนโลยีสนองความต้องการของท้องถิ่น โดยเฉพาะภาคตะวันออกเฉียงเหนือตอนบน 9 จังหวัด คือ มหาสารคาม กาฬสินธุ์ สกลนคร มุกดาหาร นครพนม อุดรธานี หนองคาย เลย ขอนแก่น จึงได้จัดทำโครงการจัดตั้ง คณะวิชาอุตสาหกรรมศึกษาขึ้น และได้รับการอนุมัติให้จัดตั้งเป็น คณะเทคโนโลยีอุตสาหกรรมในลำดับต่อมา คณะเทคโนโลยีอุตสาหกรรมเป็นส่วนราชการที่จัดตั้งขึ้นใหม่ในสถาบันราชภัฏเลยตามมติของคณะรัฐมนตรีเมื่อวันที่ 28 พฤศจิกายน 2542 ซึ่งได้รับการอนุมัติพร้อมกันทั่วประเทศ 9 สถาบัน คือ สถาบันราชภัฏเชียงราย สถาบันราชภัฏกำแพงเพชร สถาบันราชภัฏสุรินทร์ สถาบันราชภัฏเพชรบุรีวิทยาลงกรณ์ สถาบันราชภัฏพระนคร สถาบันราชภัฏเพชรบุรี สถาบันราชภัฏฉะเชิงเทรา สถาบันราชภัฏสงขลา และสถาบันราชภัฏเลย คณะเทคโนโลยีอุตสาหกรรมเดิมคือภาควิชาอุตสาหกรรมศิลป์ และ หัตถศึกษาสังกัดคณะวิทยาศาสตร์และ เทคโนโลยี ได้จัดตั้งขึ้นตามพระราชบัญญัติวิทยาลัยครูเลย ฉบับที่ 2 พ.ศ. 2527 จัดการศึกษา 1 หลักสูตร ได้แก่ หลักสูตรครุศาสตรบัณฑิต (ค.บ.) 4 ปี วิชาเอกอุตสาหกรรมศิลป์ในปี พ.ศ. 2535 ได้เสนอโครงการ จัดตั้งเป็นคณะวิชาใหม่ และได้รับความเห็นชอบอนุมัติให้ดำเนินการโดยสภาการฝึกหัดครู ณ วันที่ 25 กรกฎาคม 2537 มีผลให้มี การเปลี่ยนแปลงโครงสร้างและการบริหารงาน ตามพระราชบัญญัติสภาสถาบันราชภัฏ พ.ศ. 2538 เมื่อวันที่ 19 มกราคม 2538 โดยขยายการให้บริการที่มีหลายสาขามากขึ้น ให้การบริหารงานสอดคล้องกับการแบ่งส่วนราชการใหม่ตามพระราชบัญญัติสภา สถาบันราชภัฏ พ.ศ. 2538 คณะเทคโนโลยีอุตสาหกรรมจึงได้รับการอนุมัติตามมติคณะรัฐมนตรี เมื่อวันที่ 28 พฤศจิกายน 2542 ให้เป็นส่วนราชการหนึ่งในโครงสร้างของสถาบันราชภัฏเลย
ชายที่เพศสัมพันธ์กับชาย
ดอกซีซัยคลิน
เตตราซัยคลิน
ฉีดเข้าหลอดเลือดดำ
สเว็ตซิกซ์ทีน
สเว็ตซิกซ์ทีน  เป็นกลุ่มไอดอลเด็กสาวของประเทศไทย ก่อตั้งโดยการร่วมมือระหว่างเลิฟอีสและ โยชิโมโต้ เอ็นเทอร์เทนเมนท์ โดยสมาชิกทุกคนได้ผ่านการคัดเลือกจากโครงการ "Asia Star Audition by Yoshimoto &amp; MCIP" ในเดือนสิงหาคม พ.ศ. 2559 และช่วงปลายปี พ.ศ. 2560 สเว็ตซิกซ์ทีนได้เปิดตัวอย่างเป็นทางการในวันที่ 1 ตุลาคม 2560 กับซิงเกิลแรกในเพลง "วิ่ง (Run!)" ซึ่งดัดแปลงมาจากเพลง "Yume no Kakera" ของ Shōjo Complex  กลุ่มไอดอลสาวจากประเทศอินโดนิเซียซึ่งเป็นศิลปินร่วมค่ายเดียวกัน โดยเปิดตัวด้วยสมาชิกทั้งหมด 13 คน โดยได้บอย โกสิยพงษ์และสุธี แสงเสรีชนมาช่วยอำนวยการผลิตเพลง
สเว็ตซิกซ์ทีนได้ประกาศยุติบทบาทของวงในวันที่ 31 กรกฎาคม พ.ศ. 2565
สำหรับชื่อวงสเว็ตซิกซ์ทีน (Sweat16) นั้นเกิดจากการนำคำสองคำมารวมกัน โดยคำว่า sweat จากภาษาอังกฤษซึ่งแปลว่าเหงื่อ รวมกับตัวเลข 16 ซึ่งคือตัวแทนอายุของผู้หญิงที่เปลี่ยนผ่านจากเด็กสาวสู่วัยรุ่นเต็มตัว เมื่อนำทั้งสองมารวมกันจึงหมายความได้ว่า "หยาดเหงื่อของวัยรุ่นที่พยายามวิ่งตามความฝัน"
พ.ศ. 2559: การออดิชันโครงการ Asia Star Audition 2016.
เมื่อช่วงเดือนสิงหาคม พ.ศ. 2559 บริษัท MCIP Holdings, Yoshimoto Creative Agency และ Yoshimoto Entertainment Thailand ได้จัดโครงการ Asia Star Audition เป็นโครงการค้นหากลุ่มไอดอลเด็กสาวหน้าใหม่ในประเทศไทย โดยก่อนหน้านี้โครงการดังกล่าวได้เคยจัดขึ้นที่ประเทศอินโดนีเซีย และได้เปิดตัววง Shōjo Complex ซึ่งนับเป็นกลุ่มไอดอลเด็กสาวที่ประสบความสำเร็จ
พ.ศ. 2560: เปิดตัวอย่างเป็นทางการกับซิงเกิล "วิ่ง".
ช่วงต้นปี Yoshimoto Entertainment Thailand ได้เปิดตัววงครั้งแรกผ่านสื่อมวลชนในงาน "Cat T-Shirt 4" ของ แคท เรดิโอ โดยในขณะนั้นวงยังไม่มีชื่อเรียกอย่างเป็นทางการ พร้อมร้องเพลงคัฟเวอร์ "Yume no Kakera" ของวง Shōjo Complex เป็นครั้งแรก และในการปรากฏตัวครั้งต่อมา ณ งาน Thailand Comic Con 2017 วงใช้ชื่อเรียกว่า Yoshimoto Idol Group และช่วงเดือนมิถุนายน 2560 ต้นสังกัดได้ประกาศว่า Yoshimoto Entertainment Thailand และ LOVEiS+ จะร่วมกันผลิตกลุ่มไอดอลเด็กสาวโดยใช้ชื่อวงอย่างเป็นทางการว่า "สเว็ตซิกซ์ทีน (Sweat16)"
ช่วงกลางปี ก่อนถึงเดือนเปิดตัวอย่างเป็นทางการ (Pre-debut) สเว็ตซิกซ์ทีนได้ออกประชาสัมพันธ์คอนเสิร์ต "NMB48 Asia Tour 2017" ร่วมกับวงไอดอล NMB48 ซึ่งเป็นศิลปินร่วมค่ายเดียวกันในเครือโยชิโมโต้ การประชาสัมพันธ์ดังกล่าวทำให้วงเป็นที่รู้จักมากขึ้น
ในวันที่ 1 ตุลาคม 2560 สเว็ตซิกซ์ทีน ได้เปิดตัวอย่างเป็นทางการพร้อมกับซิงเกิลแรกในเพลง "วิ่ง (Run!)" และคัฟเวอร์จากวง Shōjo Complex ในเพลง "Merenge no Koi Kokoro", "Kokoro Korokoro Koi Moyō" พร้อมเพลงไทยที่แต่งขึ้นมาใหม่ เพลง "ความทรงจำที่สวยงาม (Beautiful Memories)" โดยได้จัดงานเปิดตัวในลักษณะงานแข่งกีฬาสีที่ CU Sport Complex จุฬาลงกรณ์มหาวิทยาลัย โดยทั้งเพลง "วิ่ง" และ "ความทรงจำที่สวยงาม" นั้นได้บอย โกสิยพงษ์มาแต่งเนื้อร้องภาษาไทย
ช่วงปลายปีนี้เองได้มีการจัดคอนเสิร์ต "Sweat16! Tokyo Connection 2017" ในวาระครบรอบความสัมพันธ์ทางการทูต 130 ปี ไทย-ญี่ปุ่น โดยมีศิลปินรับเชิญจากญี่ปุ่น 3 ศิลปินคือ fumika, MAMMOSTAR และ Over The Top พร้อมร้องเพลงคัฟเวอร์พิเศษ "Dorian Shōnen" จากวง NMB48 และต่อมาสเว็ตซิกซ์ทีนได้รับเชิญพิเศษขึ้นร้องเพลงเปิดคอนเสิร์ตให้กับนภ พรชำนิในคอนเสิร์ต "The Story of Nop Ponchamni" พร้อมกับร้องคัฟเวอร์เพลง "ผ้าเช็ดหน้า" ของวงไทรอัมพ์ส คิงดอมอีกด้วย ในวันที่ 22 ธันวาคม 2560 ได้เปิดตัวซิงเกิลที่สองพร้อมมิวสิกวิดีโอ ในชื่อเพลง "มุ้งมิ้ง" ซึ่งดัดแปลงมาจากเพลง "Kokoro KoroKoro Koi Mouyo" ของ Shojo Complex เนื้อเพลงภาษาไทยแต่งโดย บอย ตรัย ภูมิรัตน และเพลงได้นำมาแสดงสดครั้งแรกในงาน "COSCOM : Christmas 2017" ณ มหาวิทยาลัยสวนดุสิต
พ.ศ. 2561: "มุ้งมิ้ง", "TKO" และ "ปิ้งย่าง".
วันที่ 27 มกราคม 2561 สเว็ตซิกซ์ทีนได้แสดงในงาน "Japan Expo Thailand 2018" พร้อมทั้งประกาศกัปตันของวง ซึ่งมาจากการเลือกตั้งภายในวง และคนที่ได้รับเลือกนั้นคือ "แอ๊นท์" วันที่ 4 กุมภาพันธ์ 2561 สเว็ตซิกซ์ทีนได้รับเชิญแสดงก่อนเริ่มคอนเสิร์ต "BOYdKO50th #1 RHYTHM &amp; BOYd THE CONCERT" โดยบอย โกสิยพงษ์ ในงานสเว็ตซิกซ์ทีนยังได้แสดงกับวงมีน ศิลปินร่วมค่ายเลิฟอีสอีกด้วย
ในช่วงต้นปี สเว็ตซิกซ์ทีนได้เริ่มโปรโมตเพลง "มุ้งมิ้ง" ตามสื่อต่าง ๆ อย่างเป็นทางการ พร้อมกันนี้ยังเป็นครั้งแรกที่แสดงสดทางโทรทัศน์ เช่น รายการสนามข่าวบันเทิง ทางช่อง 7 รายการข่าวเวิร์คพอยท์ ช่วงห้องข่าวบันเทิง ทางช่องเวิร์คพอยท์ทีวี และรายการเรื่องเล่าเช้านี้ ทางช่อง 3 นอกจากนี้ยังไปโปรโมทตามสำนักข่าว และสื่อออนไลน์ต่าง ๆ อีกด้วย ต้นปีนี้เองก็มีจัดกิจกรรมพบปะกับแฟนคลับต่าง ๆ ทุกเดือน เช่น งาน "Sweet with Sweat16! in animate Bangkok" ซึ่งจัดขึ้นฉลองครบรอบการเปิดร้าน 2 ปี อีกด้วย มีการจัดงาน "SWEAT16! First Fan Meet "Thank You Party"" โดยเป็นงานพบปะแฟนคลับและขอบคุณแฟนคลับที่สนับสนุนวงมาตลอด ในงานมีการแสดง และกิจกรรมพิเศษร่วมกับแฟนคลับ และยังได้เป็นแขกรับเชิญพิเศษในคอนเสิร์ต "The Truth in Room39 Concert" ของวง Room39 นอกจากนี้สเว็ตซิกซ์ทีนยังมีโอกาสเข้าร่วมงาน "Okinawa International Movie Festival 2018" (OIMF) พร้อมทั้งเดินพรมแดงและการแสดงอีกด้วย
พวกเธอทั้งวงยังมีโอกาสติดรอบออดิชันของวง Yoshimotozaka46 โดยมีสมาชิกได้เข้าถึงออดิชันรอบสุดท้าย คือ แอนท์, มิวสิค, พราวด์ ผลการตัดสินสุดท้ายแล้วพวกเธอไม่ได้ผ่านเข้ารอบ
ช่วงกลางปีสเว็ตซิกซ์ทีนได้เข้าร่วมคอนเสิร์ต "THE ONE CONCERT : 1035 กระบวนท่าจำ" ร่วมศิลปินดังมากมาย เช่น มอส ปฏิภาณ, โต๋ ศักดิ์สิทธิ์ เป็นต้น ต่อมาสเว็ตซิกซ์ทีนมีการเปิดตัวซิงเกิลพิเศษ "ความทรงจำที่สวยงาม" ต่อมาเพลงดังกล่าวได้มาประกอบร่วมกันในซีดีซิงเกิลที่ 2 ของ "มุ้งมิ้ง/ความทรงจำที่สวยงาม" และยังมีสมุดภาพที่มีชื่อ "1st Photobook "Beautiful Memories"" ออกจำหน่ายตามมาอีกด้วย ต่อมาในกิจกรรม "16! The Idol Cup" ได้มีการเปิดตัวซิงเกิลที่ 3 ในชื่อเพลง "TKO"
ช่วงเดือนตุลาคมสเว็ตซิกซ์ทีน ครบรอบ 1 ปีการก่อตั้งวง ได้มีจัดงาน Fan Meet &amp; Fansign 1st Anniversary SWEAT16! ในวันที่ 28 ตุลาคม 2561 พร้อมฉายภาพยนตร์สารคดีของตัวเองอีกด้วย ต่อมาเดือนพฤศจิกายนได้มีการเปิดตัวซิงเกิลที่ 4 เพลง "ปิ้งย่าง" (Yakiniku) พร้อมเปิดตัวครั้งแรกในงาน Sweat16! Juju และในเดือนเดียวกันพวกเธอยังได้ร่วมงาน Cat Expo 5 อีกครั้งหนึ่ง พร้อมโชว์เพลง "ปิ้งย่าง" อย่างเป็นทางการ
พ.ศ. 2562: ความสำเร็จของเพลง "ชาไข่มุก" และการโหวต My Oshimem.